২০১১ সালে তিনি যখন রাজ্যে মন্ত্রিসভায় দায়িত্ব পান তখন তাঁর একটাই লক্ষ্য ছিল অন্যান্য এলাকার পাশাপাশি দক্ষিণ দিনাজপুরকে পিছিয়ে থাকার কলঙ্ক থেকে মুক্ত করা। সেই ভাবনা থেকেই তিনি রাজ্যের পূর্তমন্ত্রীর দায়িত্ব থাকাকালীন বাম আমলে অবহেলার শিকার এই জেলাকে রাস্তাঘাট শিক্ষা ও স্বাস্থ্য সব দিক দিয়েই উন্নতি সাধন ঘটিয়েছেন। আর এই সবটাই মুখ্যমন্ত্রী মমতা বন্দ্যোপাধ্যায়ের ঐকান্তিক প্রচেষ্টাতেই তিনি সম্ভব করতে পেরেছেন। এখন কেউই আর দক্ষিণ দিনাজপুরকে পিছিয়ে পড়া ও অবহেলিত জেলা বলতে পারবে না বলেও তিনি দাবি করেছেন।